b'\n_START_ARTICLE_\nInfiltruoti\n_START_SECTION_\nSiu\xc5\xbeetas\n_START_PARAGRAPH_\nKolin\xc4\x85 Salivan\xc4\x85 \xc4\xaf organizuoto nusikalstamumo grupuot\xc4\x99 \xc4\xaftraukia airi\xc5\xb3-amerikie\xc4\x8di\xc5\xb3 mafijos bosas Frenkas Kostelas. Kostelas vaik\xc4\xaf pasiun\xc4\x8dia \xc4\xaf policijos akademij\xc4\x85, kad \xc5\xa1is v\xc4\x97liau tapt\xc5\xb3 jo \xc5\xa1nipu Masu\xc4\x8dusetso valstijos policijos komisariate. Salivanas tampa specialiojo tyrim\xc5\xb3 skyriaus nariu. Tuo pat metu prie\xc5\xa1 Biliui Kostiganui baigiant policijos akademij\xc4\x85, kapitonas Kvinanas ir ser\xc5\xbeantas Dignamas papra\xc5\xa1o jo infiltruotis \xc4\xaf Kostelo grupuot\xc4\x99, nes jo \xc5\xa1eimos ry\xc5\xa1iai su nusikalstama veikla suteikia jam puiki\xc4\x85 priedang\xc4\x85. Jis i\xc5\xa1metamas i\xc5\xa1 akademijos ir kal\xc4\x97jime ats\xc4\x97di bausm\xc4\x99 u\xc5\xbe falsifikuot\xc4\x85 nusikaltim\xc4\x85 tam, kad padidinti jo \xc4\xaftikinamum\xc4\x85._NEWLINE_Salivanas u\xc5\xbemezga artimus santykius su psichiatre Madolin Maden. Tuo tarpu lygtinai paleistas Kostiganas lankosi pas j\xc4\x85 ir taip pat pradeda jausti jai jausmus. Kai vienos operacijos metu Kostelui pavyksta pasprukti, abu vyrai suvokia apie viens kito egzistavim\xc4\x85. Nor\xc4\x97damas prigauti \xe2\x80\x9e\xc5\xbeiurk\xc4\x99\xe2\x80\x9c, Salivanas papra\xc5\xa1o Kostelo, kad \xc5\xa1is pateikt\xc5\xb3 savo grupuot\xc4\x97s nari\xc5\xb3 asmeninius duomenis. Kostiganas nuseka Kostel\xc4\x85 \xc4\xaf kino teatr\xc4\x85, kur \xc5\xa1is \xc4\xafteikia Salivanui vok\xc4\x85. Tada kin\xc5\xb3 kvartale Kostiganas vejasi Salivan\xc4\x85, bet nei vienam i\xc5\xa1 j\xc5\xb3 nepavyksta nustatyti viens kito tapatyb\xc4\x97s. Salivano vyrai nuseka Kvinan\xc4\x85 \xc4\xaf tariam\xc4\x85 susitikim\xc4\x85 su jo informatoriumi ir Kostelo pakalikai u\xc5\xbemu\xc5\xa1a Kvinan\xc4\x85. To pasekoje nu\xc5\xa1alinamas Dignamas._NEWLINE_Salivanas Kvinano telefonu susisiekia su Kostiganu bei i\xc5\xa1 Kvinano dienora\xc5\xa1\xc4\x8dio su\xc5\xbeino, kad Kostelas yra FTB informatorius ir sunerimsta d\xc4\x97l savo tapatyb\xc4\x97s saugumo. Policija suseka Kostelo grupuot\xc4\x99 perkraunant kokain\xc4\x85. \xc4\xaevyksta susi\xc5\xa1audymas, kurio metu Salivanas prigauna Kostel\xc4\x85 ir \xc5\xa1iam prisipa\xc5\xbeinus esant FTB informatoriumi, j\xc4\xaf nu\xc5\xa1auna. Kit\xc4\x85 dien\xc4\x85 Kostiganas atvyksta \xc4\xaf komisariat\xc4\x85 atgauti tapatyb\xc4\x97s ir atlyginimo, bet pamat\xc4\x99s Kostelo vok\xc4\x85, pasi\xc5\xa1alina. Suvoki\xc4\x85s, kad Kostiganas rado vok\xc4\x85, Salivanas i\xc5\xa1trina visus juo duomenis i\xc5\xa1 komisariato kompiuterio._NEWLINE_Madolin prane\xc5\xa1a Salivanui, kad ji laukiasi. V\xc4\x97liau ji suranda paket\xc4\x85 nuo Kostigano; jai beklausant CD \xc4\xafra\xc5\xa1ytos med\xc5\xbeiagos, \xc4\xaf\xc5\xbeengia Salivanas ir nes\xc4\x97kmingai pabando numal\xc5\xa1inti jos \xc4\xaftarim\xc4\x85. Kostiganas ir Salivanas susitinka Kvinano mirties vietoje. Juos u\xc5\xbetinka pareig\xc5\xabnas Braunas ir \xc4\xafsako Kostiganui mesti ginkl\xc4\x85. Kostiganas nusiveda Salivan\xc4\x85 link lifto ir jiems nusileidus, pareig\xc5\xabnas Bariganas nu\xc5\xa1auna Kostigan\xc4\x85 ir Braun\xc4\x85, o \xc5\xa1iam nusisukus, j\xc4\xaf pat\xc4\xaf nu\xc5\xa1auna Salivanas._NEWLINE_Bariganas \xc4\xafvardijamas \xc5\xa1nipu, o Kostiganas apdovanojamas Medaliu u\xc5\xbe nuopelnus. Salivanui gr\xc4\xaf\xc5\xbeus \xc4\xaf but\xc4\x85, j\xc4\xaf u\xc5\xbeklumpa Dignamas ir nu\xc5\xa1auna.\n_START_SECTION_\nAtsiliepimai ir apdovanojimai\n_START_PARAGRAPH_\nFilmas u\xc5\xbedirbo 289 835 021 JAV doleri\xc5\xb3, i\xc5\xa1 j\xc5\xb3\xc2\xa0\xe2\x80\x93 132 384 315 pasauliniu mastu. Sulauk\xc4\x97 palankaus kino kritik\xc5\xb3 vertinimo, tinklalapiuose Rotten Tomatoes ir Metacritic filmas atitinkamai \xc4\xafvertintas 93\xc2\xa0% ir 86 balais i\xc5\xa1 100.'